钦定古今图书集成/理学汇编/学行典/第267卷 > 王樵
## 钦定古今图书集成/理学汇编/学行典/第267卷 > 王樵

按《宋史隐逸传》：“王樵，字肩望，淄州淄川人。居县北梓
桐山，博通群书，不治章句，尤善考《易》。与贾同、李冠齐
名，学者多从之。咸平中，契丹游骑度河，举家被掠，樵
即弃妻，挺身入契丹，访父母，累年不获还东山刻木
招魂以葬，立祠画像，事之如生。服丧六年，哀动行路。
又为属之尊者，次第成服，北望叹曰：‘身世如此，自比
于人可乎’？”遂与俗绝。自称赘世翁，唯以论兵击剑为
事，一驴负装，徒步千里。晚年屡游塞下，画策干何。承
矩耿望求灭辽，复仇，不用。乃于城东南隅累砖自环，
谓之“茧室”，铭其门曰：“天生王樵，薄命寡智。材不济时，
道号赘世。生而为室，以备不虞；死则藏形，不虞乃备。”
病革，入室，自掩户卒。治平末，职方郎中向宗道知淄
州，访茧室已构屋为民居，得樵甥牟氏子，乃知改葬，
因而即其地复作“茧室”及祠堂，刻石以记之。

按《渑水燕谈录》：“王樵，字肩望，淄川人。性超逸，深老《易》，
善击剑，有慨世之志。庐梓桐山，称淄右书生，不交尘
务。山东贾同、李冠皆尊仰之。咸平中，契丹内寇，举族
北俘，潜入敌中，访其亲，累年乃归。持诸丧刻木为亲，
葬奂山东，立祠奉侍终身。太守刘通诣樵，逾垣遁去。
其后高弁知州事，范讽为通判，相与就见之。李冠以”
诗寄之曰：“霜台御史新为郡，棘寺廷评继下车。首谒
梓桐王处士，教风从此重诗书。”晚自号赘世翁，豫卜
地累卵，名“茧室”，中垒石塌，刻铭其上。后感疾，即入室，
自掩户乃卒。以古剑殉葬。著《游边集》《安边三策说》，史
皆散失。济南李芝为《赘世先生传》载其事。